Etter noen år som handelsbetjent i Bergen og Trondhjem kom han selv til Stjørdal, hvor han i 1833 kjøpte offisergården Medbroen. Han drev landhandel på Medbroen, eide flere andre gårder, forpaktet prestegården på Bolkan, og drev etterhvert sin egen utlånsvirksomhet. Varer førte han inn på båt fra Trondhjem og opp Gråelva. I 1840 oppførte han den nåværende hovedbygningen på gården. Han drev også brenneri og var direktør i Stjørdalens Sparebank.